Diari Oficial de la Generalitat Valenciana


Sumari del DOGV 3666, del 14-01-2000 (2000/186)

ORDRE de 3 de gener de 2000, del conseller de Sanitat, per la qual es desplega el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d’octubre.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/01/03/(1)/dof/vci/html**

### Dades del document

Número de DOGV
:   3666

Data del DOGV
:   14-01-2000

Secció del DOGV
:   I. DISPOSICIONS GENERALS

Número del document
:   2000/186


Data del document
:   03-01-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * Conselleria Sanitat
    * administració regional
    * legislació
    * reglament intern

ORDRE de 3 de gener de 2000, del conseller de Sanitat, per la qual es desplega el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre. [2000/X186]
  
Aprovat el Reglament Orgànic i Funcional de la Conselleria de Sanitat, que n'inclou el nivell directiu, cal ara desplegar-ne els nivells fins als caps de servei.
  
Per això, i fent ús de les facultats que m'atribueixen el Decret 87/1999, de 30 de juliol, del Govern Valencià, i els articles 35.e i 71 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1. El conseller de Sanitat
  
1.1. Directament dependent del conseller de Sanitat s'adscriu el Gabinet del conseller de Sanitat com a òrgan de suport, assistència i assessorament tècnic.
  
1.2. Directament dependent del conseller de Sanitat s'adscriu el Gabinet de Comunicació, que té com a funció desplegar la política de relació de la conselleria amb els mitjans de comunicació.
  
1.3. Directament dependent del conseller de Sanitat hi haurà l'Oficina del Pla de Salut que tindrà com a funció el Pla de Salut de la Comunitat Valenciana.
  
1.4. Directament dependent del conseller de Sanitat s'adscriu el Gabinet de Relacions Institucionals, que, en desenvolupament del vigent Reglament Orgànic i Funcional de la Conselleria de Sanitat, tindrà com a funcions:
  
- Donar suport al conseller en la relació amb les Corts Valencianes, fent el seguiment i el control de l'activitat parlamentària.
  
- Donar suport a les actuacions de la conselleria en la relació amb altres institucions públiques i al Consell de Salut de la Comunitat Valenciana.
  
- Recopilar, elaborar i analitzar informació i documentació a fi d'assistir els òrgans directius de la conselleria.
  
- Recopilar informació sanitària d'interès per al ciutadà i afavorir-ne la divulgació a través dels canals de comunicació corresponents.
  
- Preparar estudis i informes tècnics sobre les matèries pròpies de la conselleria.
  
- Crear sistemes d'informació necessaris, tant de referencials com de fonts.
  
- Preparació de la memòria anual de la conselleria i fer totes les activitats dirigides a la difusió de les seues actuacions o al foment del coneixement i l'estudi de qüestions d'interès per a la conselleria.
  
- Organitzar i custodiar els fons de bibliografia pluridisciplinària o de caràcter sanitari, a fi de mantenir un Centre de Documentació Bibliogràfica que estiga obert a la divulgació interna dels temes de salut.
  
- Confegir i proposar el programa editorial en cada exercici, efectuant-ne l'anàlisi del cost i controlant-ne la normalització i el disseny.
  
- Aprovar totes les publicacions, periòdiques o no periòdiques, així com el material de difusió que es faça a la conselleria.
  
- Qualsevol altra funció que li siga encomanada expressament pel conseller.
  
Article 2. La Subsecretaria per a l'Agència Valenciana de la Salut
  
2.1. Directament del subsecretari per a l'Agència Valenciana de la Salut depenen la Direcció General per a l'Atenció al Pacient i la Direcció General per a la Prestació Assistencial.
  
2.2. Directament dependent del subsecretari per a l'Agència Valenciana de la Salut s'adscriu l'Escola Valenciana d'Estudis per a la Salut, que té l'organització i les funcions previstes en l'article 2 del Decret 198/1999, de 19 d'octubre, així com en el seu reglament propi aprovat pel Decret 210/1992, de 23 de novembre.
  
2.3. Directament dependent del subsecretari per a l'Agència Valenciana de la Salut s'adscriu el Servei de Coordinació i Planificació, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Coordinar amb la resta d'òrgans directius i unitats de la conselleria, sota la supervisió immediata del subsecretari, les directrius marcades en matèries pròpies de la subsecretaria.
  
- Planificar, sota la supervisió immediata del subsecretari, els objectius, les finalitats i les actuacions que es faran en el seu àmbit.
  
- Donar suport informar i assessorar el subsecretari, així com qualsevol altra funció que li encomane expressament.
  
Article 3. La Direcció General per a l'Atenció al Pacient
  
La Direcció General per a l'Atenció al Pacient es compon de les unitats següents:
  
Àrea de Planificació i Programes
  
Servei de Sistemes de Comunicació
  
Servei d'Assistència per a la Carta del Pacient de la Comunitat Valenciana
  
3.1. Directament dependent del director general s'adscriu l'Àrea de Planificació i Programes, que, en desenvolupament del vigent Reglament Orgànic i Funcional de la Conselleria de Sanitat, coordinarà els serveis següents:
  
3.1.1. Servei de Sistemes de Comunicació, que exercirà les funcions següents:
  
- Avaluar el nivell de satisfacció dels usuaris dels serveis sanitaris, així com analitzar l'opinió dels usuaris sobre els serveis sanitaris rebuts.
  
- Analitzar les causes dels recursos, queixes i reclamacions dels usuaris, coordinar la comunicació adreçada al pacient i l'elaboració de materials i publicacions d'informació sanitària.
  
- Millorar l'accés dels usuaris als serveis sanitaris i la informació del ciutadà sobre els serveis i prestacions sanitaris, mitjançant una modernització dels procediments que simplifique i clarifique la relació del ciutadà amb el servei i que facilite l'efectivitat del dret de l'usuari a la lliure elecció de metge i centre sanitari.
  
3.1.2. Servei d'Assistència per a la Carta del Pacient de la Comunitat Valenciana, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Elaborar el Pla Integral d'Humanització de l'Assistència Sanitària.
  
- Establir els drets i les expectatives dels pacients en relació amb la prestació sanitària, controlar-ne el compliment i introduir mecanismes de correcció de les desviacions no desitjades.
  
- Dissenyar, implantar i desplegar la Carta del Pacient de la Comunitat Valenciana.
  
Article 4. La Direcció General per a la Prestació Assistencial
  
La Direcció General per a la Prestació Assistencial es compon de les unitats següents:
  
Àrea d'Assistència Sanitària
  
Servei de Coordinació de Salut Mental
  
Servei de Coordinació de Trasplantaments
  
Servei d'Infermeria
  
Servei de Desplaçats
  
Servei d'Assistència Sociosanitària
  
Servei d'Assistència Sanitària Urgent i Emergències
  
Servei de Recursos Assistencials
  
Servei d'Anàlisi de l'Activitat Assistencial
  
Servei de Protocol·lització, Anàlisi d'Alternatives Assistencials i Avaluació Econòmica
  
Servei de Tecnologia Sanitària
  
Servei de Concerts
  
Depenen directament del director general dos directors d'assistència sanitària de zona, amb naturalesa estatutària, i amb les funcions previstes en el Decret 215/1999, de 9 de novembre, que crea la figura del director d'assistència sanitària de zona.
  
4.1. L'Àrea d'Assistència Sanitària es compon de les unitats següents:
  
4.1.1. El Servei de Coordinació de Salut Mental, que, en desenvolupament del vigent Reglament Orgànic i Funcional de la Conselleria de Sanitat, tindrà com a funcions la gestió del programa de salut mental i la posada en marxa del Pla de Salut Mental de la Comunitat Valenciana, segons que disposa el Decret 81/1998, de 4 de juny.
  
4.1.2. El Servei de Coordinació de Trasplantaments, que, en desenvolupament del vigent Reglament Orgànic i Funcional de la Conselleria de Sanitat, tindrà com a funció la coordinació del Programa de Trasplantaments en l'àmbit de la Comunitat Valenciana.
  
4.1.3. El Servei d'Infermeria, que exercirà les funcions següents:
  
- Gestió i promoció de programes segons les atencions d'infermeria a realitzar.
  
- Elaboració i anàlisi dels indicadors de càrrega de treball del personal d'infermeria.
  
- L'homogeneïtzació de la gestió, l'administració i el control del personal d'infermeria en coordinació amb les direccions d'infermeria dels centres.
  
4.1.4. El Servei de Desplaçats, que, en desenvolupament del vigent Reglament Orgànic i Funcional de la Conselleria de Sanitat, serà l'encarregat de l'anàlisi constant i detallada dels saldos migratoris, a fi d'adequar els recursos assistencials segons la demanda de cada moment.
  
4.1.5. El Servei d'Assistència Sociosanitària, que, en desenvolupament del vigent Reglament Orgànic i Funcional de la Conselleria de Sanitat, serà la unitat encarregada d'impulsar una política sociosanitària en coordinació amb altres unitats del Govern Valencià.
  
4.1.6. El Servei d'Assistència Sanitària Urgent i Emergències, que, en desenvolupament del vigent Reglament Orgànic i Funcional de la Conselleria de Sanitat, tindrà encomanades les funcions següents:
  
- Gestionar el programa d'atenció urgent per a les grans ciutats.
  
- Coordinar els centres d'informació i coordinació d'urgències.
  
- Fer les funcions derivades del Pla director d'Urgències, amb especial incidència en el transport sanitari i gestionant el programa d'emergències mèdiques.
  
4.1.7. El Servei de Recursos Assistencials, que, en desenvolupament del vigent Reglament Orgànic i Funcional de la Conselleria de Sanitat, tindrà encomanades les funcions següents:
  
- L'actualització constant dels recursos assistencials, proposant-ne l'adequació per a la correcta assistència dels serveis sanitaris.
  
- El desplegament de la cartera de serveis i catàleg de prestacions dels centres sanitaris amb la finalitat d'aportar informació al ciutadà de tots els recursos existents.
  
4.1.8. El Servei d'Anàlisi de l'Activitat Assistencial, que, en desenvolupament del vigent Reglament Orgànic i Funcional de la Conselleria de Sanitat, tindrà encomanades les funcions següents:
  
- Analitzar la demanda assistencial i elaborar els indicadors de gestió de les institucions.
  
- La gestió dels problemes derivats de les llistes d'espera.
  
4.1.9. El Servei de Protocol·lització, Anàlisi d'Alternatives Assistencials i Avaluació Econòmica, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- La gestió de protocols, programes, desenvolupament i homogeneïtzació de les diferents alternatives assistencials: atenció domiciliària, cirurgia sense ingrés, hospital de dia.
  
- L'elaboració i la gestió de programes d'integració assistencial, a fi de facilitar l'accessibilitat al sistema.
  
- L'elaboració de protocols de derivació conjunts i d'atenció selectiva de processos segons la prioritat de cada patologia.
  
- Dissenyar i introduir instruments, mecanismes i estratègies per a optimar la gestió dels centres de la conselleria, efectuant la implantació i el seguiment del sistema d'informació econòmica en tots els centres de gestió i l'anàlisi de les dades que s'hi obtinguen.
  
4.1.10. El Servei de Tecnologia Sanitària, que, en desenvolupament del vigent Reglament Orgànic i Funcional de la Conselleria de Sanitat, tindrà encomanades les funcions següents:
  
- La captació de les necessitats d'inversió en equipament, proposta del pla anual d'inversions, proposta de dotacions bàsiques, perquè les avalue la Direcció General de l'Agència per a la Qualitat, l'Avaluació i la Modernització dels Serveis Assistencials.
  
- El seguiment informatitzat d'incidències en equips d'electromedicina.
  
4.1.11. El Servei de Concerts, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Les propostes dels concerts i els convenis amb centres i serveis privats o públics aliens a la xarxa de la Conselleria de Sanitat.
  
- El control de l'activitat sanitària concertada.
  
- El control assistencial, tràmit i autorització de la derivació de pacients a centres i serveis sanitaris no concertats.
  
Article 5. La Subsecretaria per als Recursos de Sanitat
  
5.1. Directament del subsecretari per als Recursos de Sanitat depén la Direcció General per als Recursos Humans i Econòmics.
  
5.2. Directament dependent del subsecretari per als Recursos de Sanitat s'adscriu el Servei de Coordinació i Planificació, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Coordinar amb la resta d'òrgans directius i unitats de la conselleria, sota la supervisió immediata del subsecretari, les directrius marcades en matèries de recursos humans i econòmics.
  
- Planificar, sota la supervisió immediata del subsecretari, els objectius, finalitats i actuacions a seguir en l'àmbit dels recursos humans i econòmics.
  
- Donar suport, informar i assessorar el subsecretari, així com qualsevol altra funció que li encomane expressament.
  
Article 6. La Direcció General per als Recursos Humans i Econòmics
  
La Direcció General per als Recursos Humans i Econòmics, dependent de la Subsecretaria per als Recursos de Sanitat, es compon de les unitats següents:
  
Àrea de Recursos Humans
  
Servei de Gestió de Personal
  
Servei de Selecció de Personal i Provisió de Llocs de Treball
  
Servei de Plantilles, Registre i Control de Personal Sanitari
  
Servei de Gestió i Règim Jurídic de Personal d'Institucions Sanitàries
  
Àrea de Recursos Econòmics
  
Servei de Gestió Econòmica
  
Servei de Gestió Pressupostària
  
Àrea d'Infraestructures, Contractació i Aprovisionament
  
Servei d'Infraestructures
  
Servei d'Aprovisionament
  
6.1. L'Àrea de Recursos Humans, directament dependent del director general per als Recursos Humans i Econòmics, coordinarà les unitat següents:
  
6.1.1. El Servei de Gestió de Personal, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
a) Respecte al personal no adscrit a les institucions sanitàries dependents de la Conselleria de Sanitat:
  
- Tramitar les incidències els expedients disciplinaris i les situacions administratives del personal de la conselleria.
  
- Custodiar i arxivar els expedients personals dels empleats de la conselleria.
  
- Tramitar els assumptes relatius al personal de la conselleria i tots els altres que corresponguen al conseller, els subsecretaris i el secretari general.
  
- Tramitar les reclamacions prèvies del personal de la conselleria interposades contra actes dictats per òrgans de la conselleria.
  
- Tramitar els recursos interposats en matèria de personal la resolució dels quals corresponga al conseller, el subsecretari o el secretari general.
  
b) Respecte al personal adscrit a les institucions sanitàries dependents de la Conselleria de Sanitat:
  
- Tramitar els expedients disciplinaris i les incidències d'assumptes referents al personal de les institucions sanitàries que no estiguen assignats a altres serveis.
  
6.1.2. El Servei de Selecció de Personal i Provisió de Llocs de Treball que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- La tramitació dels processos de selecció i provisió de llocs de treball en execució de les ofertes públiques d'ocupació.
  
- L'elaboració i el seguiment de les convocatòries per a la provisió de llocs de treball d'institucions sanitàries.
  
- Els nomenaments i la contractació del personal del sector sanitari.
  
- Els nomenaments i els cessaments del personal directiu de les institucions sanitàries.
  
- La gestió dels nomenaments provisionals, comissions de serveis i reingressos provisionals del personal d'institucions sanitàries.
  
- La tramitació i la resolució dels recursos interposats en matèria de selecció i provisió contra els actes dictats pels tribunals i comissions d'avaluació.
  
6.1.3. El Servei de Plantilles, Registre i Control del Personal Sanitari que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- La classificació dels llocs de treball.
  
- La gestió del registre del personal d'institucions sanitàries, efectuant el control dels actes o les resolucions que afecten la vida administrativa d'aquest personal.
  
- L'elaboració i la modificació de les relacions de llocs de treball preceptives i de les propostes de relacions de llocs per a incloure en les convocatòries de selecció i provisió de les ofertes públiques d'ocupació.
  
6.1.4. El Servei de Gestió i Règim Jurídic del Personal d'Institucions Sanitàries, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- L'assessorament dels òrgans que facen la negociació col·lectiva en la Mesa Sectorial de Sanitat.
  
- L'estudi i l'informe preceptiu de les convocatòries i ofertes de qualsevol tipus de personal d'institucions sanitàries.
  
- L'emissió d'informes jurídics en matèria de personal d'institucions sanitàries.
  
- La tramitació de les reclamacions prèvies i els expedients d'incompatibilitats del personal de les institucions sanitàries i la dels recursos interposats en matèria de personal d'institucions sanitàries contra actes dictats per òrgans de la conselleria.
  
6.2. L'Àrea de Recursos Econòmics, directament dependent del director general per als Recursos Humans i Econòmics, coordinarà les unitats següents:
  
6.2.1. El Servei d'Informació Econòmica, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Executar la gestió econòmica i comptable del pressupost de despeses dels òrgans i unitats de la conselleria, tramitant els documents administratius corresponents.
  
- Gestionar la nòmina del personal adscrit als serveis centrals de la conselleria.
  
- Elaborar procediments de coordinació en matèria de gestió econòmica entre els centres de gestió de la conselleria.
  
- Programar, controlar, seguir i gestionar l'execució de les inversions de la conselleria.
  
6.2.2. El Servei de Gestió Pressupostària, que, en desenvolupament del vigent Reglament Orgànic i Funcional de la Conselleria de Sanitat, exercirà els funcions següents:
  
- L'elaboració, el seguiment i la gestió del pressupost dels òrgans i unitats de la conselleria.
  
- L'elaboració dels procediments de gestió de la nòmina del personal d'institucions sanitàries en els àmbits d'incidències, contingències fiscals i quotes socials.
  
- La gestió i coordinació d'ingressos pressupostaris.
  
- L'estudi, valoració i aplicació dels resultats dels dissenys i estratègies planificades sobre gestió dels centres de la conselleria pel Servei de Protocol·lització, Anàlisi d'Alternatives Assistencials i Avaluació Econòmica.
  
6.3. L'Àrea d'Infraestructures, Contractació i Aprovisionament, directament dependent del director general per als Recursos Humans i Econòmics, té atribuïdes les funcions següents:
  
- La tramitació, el seguiment i el control dels expedients de contractació d'obres, instal·lacions, equipaments, serveis, assistències i subministraments.
  
- La tramitació dels expedients de cessió de terrenys i immobles destinats a ús sanitari.
  
- El seguiment i el control de les diferents fases d'execució de les obres contractades.
  
L'Àrea d'Infraestructures, Contractació i Aprovisionament coordinarà les unitats següents:
  
6.3.1. Servei d'Infraestructures, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Redactar i supervisar, si cal, els projectes tècnics d'execució d'obres i instal·lacions.
  
- El seguiment, control i aprovació, si escau, de l'execució de les obres i inversions gestionades per la conselleria.
  
6.3.2. El Servei d'Aprovisionament, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Preparar i tramitar els contractes de subministraments i serveis la contractació dels quals siga convenient centralitzar per a tot l'àmbit de la Conselleria de Sanitat, per la similitud de l'objecte o per l'obtenció de millors condicions.
  
- Dictar les instruccions oportunes sobre la normalització de productes, tant si n'està centralitzada l'adquisició com si no.
  
- Establir els criteris d'emmagatzematge de productes amb les institucions sanitàries.
  
- Coordinar els procediments de contractació dels centres de gestió referits tots ells a l'aprovisionament de productes i serveis.
  
- Efectuar la tramitació i el seguiment econòmic dels convenis i concerts.
  
Article 7. La Secretaria General
  
La Secretaria General de la Conselleria de Sanitat, de la qual depenen els serveis perifèrics de la conselleria, es compon de les unitats següents:
  
Secretaria General Administrativa
  
Servei d'Assumptes Generals
  
Àrea Jurídica
  
Servei de Responsabilitat Patrimonial
  
Àrea d'Organització i Sistemes de Comunicació
  
Servei de Sistemes d'Informació Corporatius
  
Servei d'Organització
  
Servei de Coordinació de Sistemes d'Informació de la Xarxa Sanitària
  
Servei d'Assegurament
  
Servei de Relacions Sindicals
  
Servei d'Inspecció
  
7.1. Adscrita a la Secretaria General, segons que preveu l'article 79 de la Llei de la Generalitat Valenciana 5/1983, de 30 de desembre, de Govern Valencià, la Secretaria General Administrativa és la unitat que, amb la màxima jerarquia de nivell administratiu, presta suport directe al secretari general i, sota la seua autoritat, exerceix la direcció, coordinació i supervisió dels serveis generals de la conselleria.
  
7.1.1. Depén de la Secretaria General Administrativa el Servei d'Assumptes Generals, que, en desenvolupament del vigent Reglament Orgànic i Funcional de la Conselleria de Sanitat, té atribuïdes les funcions següents:
  
- La gestió del Registre General de la conselleria i de les oficines d'informació i d'iniciatives i reclamacions que en depenen.
  
- La gestió de l'arxiu, el processament i l'emmagatzematge de totes les dades i la documentació necessàries per al funcionament correcte dels serveis, així com l'actualització periòdica de l'inventari de béns i material de la conselleria.
  
- La gestió i el control dels assumptes generals de la conselleria, sense perjudici de les competències atribuïdes per aquesta ordre a l'Àrea d'Infraestructures i Aprovisionament respecte al seguiment i el control de les obres i inversions gestionades per la conselleria.
  
- La gestió dels serveis de traducció.
  
- La tramitació de la publicació dels actes o les disposicions de la conselleria en el Diari Oficial de la Generalitat Valenciana.
  
- La gestió dels convenis i acords de col·laboració que la conselleria propose al Govern Valencià per subscriure'ls amb entitats públiques o privades.
  
- La tramitació, el seguiment i el control de les circulars i oficis-circulars de la Conselleria de Sanitat.
  
7.2. L'Àrea Jurídica, com a unitat específica de la Conselleria de Sanitat en matèria jurídica, adscrita directament al secretari general, té encomanat l'assessorament jurídic del conseller, els subsecretaris, el secretari general i els directors generals, això sense perjudici de l'assessorament de les institucions sanitàries en matèria de personal per part de les unitats administratives de la conselleria que tenen funcions específiques sobre aquesta matèria.
  
En particular, i en desenvolupament del vigent Reglament Orgànic i Funcional de la Conselleria de Sanitat, exerceix les funcions següents:
  
- L'informe jurídic sobre els avantprojectes legislatius i les disposicions de caràcter general, i l'emissió de propostes de revisió de textos normatius sobre matèries pròpies d'aquesta conselleria.
  
- L'informe jurídic sobre els convenis que faça o en què intervinga la Conselleria de Sanitat.
  
- L'informe jurídic sobre les propostes de resolució dels recursos administratius que hagen de resoldre els òrgans directius de la Conselleria de Sanitat, quan s'estime convenient, motivadament, a causa de l'especial dificultat o transcendència de l'assumpte de què es tracte, o quan siga preceptiu per la normativa aplicable.
  
- L'assessorament jurídic en matèria de contractació administrativa, tant de caràcter administratiu com de caràcter privat, fent les funcions previstes amb aquest efecte en la legislació de contractes de les administracions públiques.
  
- L'informe jurídic sobre els expedients administratius (siga quina en siga la matèria i independentment que es dirigisquen a la producció o a l'execució o la revisió d'actes administratius) en què siga preceptiu per la normativa que hi siga aplicable o en què, per raons d'especial dificultat o transcendència de l'assumpte, ho considere necessari l'òrgan directiu competent.
  
- El seguiment i l'estudi de l'ordenament jurídic europeu, estatal i autonòmic i la generació de recopilacions normatives sectorials de la conselleria oportunes.
  
La representació i defensa en juí que, prèvia habilitació, li encomane el cap del Gabinet Jurídic, especialment en assumptes que afecten la Conselleria de Sanitat.
  
7.2.1. Dependrà de l'Àrea Jurídica el Servei de Responsabilitat Patrimonial, que, en desenvolupament del vigent Reglament Orgànic i Funcional de la Conselleria de Sanitat, tindrà com a funció la tramitació, el seguiment i la realització de les propostes motivades de resolució dels expedients de reclamacions de responsabilitat patrimonial de l'administració.
  
7.3. L'Àrea d'Organització i Sistemes de Comunicació, directament dependent de la Secretaria General, és la unitat que dirigeix i impulsa l'ús de les tecnologies i els sistemes d'informació i les telecomunicacions en els assumptes propis de la conselleria, i també l'optimació i la normalització dels procediments de treball. En desenvolupament del vigent Reglament Orgànic i Funcional de la Conselleria de Sanitat exercirà les funcions següents:
  
- Definir estratègies, planificar, normalitzar, ordenar i supervisar actuacions en relació amb els sistemes d'informació i comunicació de la conselleria.
  
- Definir estratègies, planificar, normalitzar, ordenar i supervisar actuacions en relació amb la racionalització administrativa.
  
- Planificar i controlar les inversions en tecnologies de la informació.
  
- Ordenar, planificar, desenvolupar i gestionar les comunicacions de veu i dades en l'àmbit de la conselleria, seguint les normes i orientacions generals de la Generalitat Valenciana.
  
- Implantar la targeta sanitària a la Comunitat Valenciana.
  
L'Àrea d'Organització i Sistemes de Comunicació es compon dels serveis següents:
  
7.3.1. El Servei de Sistemes d'Informació Corporatius, que, en desenvolupament del vigent Reglament Orgànic i Funcional de la Conselleria de Sanitat, tindrà les funcions següents:
  
- Impulsar la utilització de sistemes i tecnologies de la informació en els serveis centrals i territorials de la conselleria.
  
- Vetlar per la gestió operativa dels equips informàtics, les bases de dades, les xarxes locals i els sistemes de seguretat en aquest àmbit.
  
7.3.2. El Servei d'Organització, que, en desenvolupament del vigent Reglament Orgànic i Funcional de la Conselleria de Sanitat, tindrà les funcions següents:
  
- Racionalitzar i normalitzar els procediments administratius i mètodes de treball en l'àmbit de la conselleria, seguint les orientacions generals de la Generalitat Valenciana.
  
- Servir com a òrgan de comunicació i enllaç amb el PROP.
  
7.3.3. El Servei de Coordinació de Sistemes d'Informació de la Xarxa Sanitària, que, en desenvolupament del vigent Reglament Orgànic i Funcional de la Conselleria de Sanitat, tindrà les funcions següents:
  
- Impulsar i coordinar funcionalment la implantació de sistemes d'informació en els centres sanitaris, atenent l'harmonització i la compatibilitat.
  
- Impulsar projectes d'implantació de sistemes d'informació en l'àmbit de la salut pública i vetlar per la seua gestió operativa.
  
7.4. Directament dependent de la Secretaria General hi haurà el Servei d'Assegurament, que, en desenvolupament del vigent Reglament Orgànic i Funcional de la Conselleria de Sanitat, té com a funció la gestió del Sistema d'Informació Poblacional de la Conselleria de Sanitat.
  
7.5. Directament dependent del secretari general hi haurà el Servei de Relacions Sindicals, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- L'estudi i la proposta del règim retributiu del personal de les institucions sanitàries.
  
- L'execució de la política de relacions amb les organitzacions sindicals o els òrgans de representació del personal sanitari.
  
7.6. Directament dependent del secretari general hi ha el Servei d'inspecció, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- La inspecció dels centres, serveis, unitats i establiments sanitaris, tant públics com privats.
  
- Organitzar, avaluar i efectuar el seguiment del control de la incapacitat temporal, així com dels acords de col·laboració establits per a això amb les MATMP/INSS.
  
- La investigació i la informació sobre les actuacions de què pogueren derivar-se responsabilitats individuals en el desenvolupament dels procediments administratius i del funcionament general dels serveis sanitaris.
  
- L'Oficina del Mapa Sanitari.
  
Article 8. La Direcció General per a la Prestació Farmacèutica
  
La Direcció General per a la Prestació Farmacèutica es compon de les unitats següents:
  
Àrea per a la Prestació Farmacèutica i el Medicament
  
Servei d'Ordenació i Control del Medicament
  
Servei de Provisió i Assistència Farmacèutica
  
Servei de Prestacions Complementàries
  
8.1. Directament dependent del director general hi haurà l'Àrea per a la Prestació Farmacèutica i el Medicament, que es compon de les unitats següents:
  
8.1.1. El Servei d'Ordenació i Control del Medicament, que, en desenvolupament del vigent Reglament Orgànic i Funcional de la Conselleria de Sanitat, té encomanades les funcions següents:
  
- Generar i mantenir els sistemes d'informació apropiats.
  
- Adequar els diferents subsistemes d'informació de la Direcció General per a la Prestació Farmacèutica a un sistema d'informació únic i homogeni.
  
- Coordinar-se amb la resta de projectes referents a sistemes d'informació de la Conselleria de Sanitat a fi de compatibilitzar els sistemes d'informació propis i d'obtenir el màxim d'eficiència en la informació disponible.
  
- El tractament de les bases de dades externes a la direcció general.
  
- Fixar els criteris d'autorització, classificació i registre dels centres, serveis i establiments farmacèutics, així com els centres, establiments i serveis l'objecte dels quals siguen els productes sanitaris.
  
- Fixar els criteris d'autorització i definició de les condicions de l'exercici de l'activitat professional farmacèutica.
  
- Definir els procediments d'autorització de centres d'assistència farmacèutica.
  
- Planificar els recursos farmacèutics.
  
- Definir els procediments específics d'acreditació de centres sanitaris.
  
- Promoure la regulació normativa.
  
- Supervisar, coordinar i avaluar la xarxa autonòmica de farmacovigilància.
  
- Centralitzar la informació referent a assajos clínics autoritzats i controlar-ne determinades condicions.
  
- Potenciar l'activitat del Centre d'Informació de Medicaments i la coordinació amb els centres d'informació que hi ha.
  
- La coordinació amb l'Agència Espanyola del Medicament en les funcions que en són exclusives.
  
- Establir mesures cautelars com les immobilitzacions.
  
- El control de la publicitat i les tècniques de promoció de medicaments.
  
- El control de la normativa especial d'estupefaents i psicòtrops.
  
8.1.2. El Servei de Provisió i Assistència Farmacèutica, que, en desenvolupament del vigent Reglament Orgànic i Funcional de la Conselleria de Sanitat, té encomanades les funcions següents:
  
- Elaborar, revisar i supervisar els concerts amb proveïdors.
  
- Les adjudicacions directes de medicaments.
  
- Els concursos de medicaments.
  
- L'estudi i la incorporació de medicaments en la Central de Compres.
  
- Definir el dipòsit estratègic en emergències.
  
- Coordinar el subministrament de vacunes (calendari oficial de vacunació).
  
- Analitzar l'oferta de productes farmacèutics inclosos en la prestació farmacèutica de la Conselleria de Sanitat.
  
- La distribució i el control dels segells oficials i els talonaris de receptes oficials de la Conselleria de Sanitat.
  
- L'avaluació pressupostària i econòmica de la prestació farmacèutica en tota l'atenció sanitària, així com el que fa referència a diferents concerts.
  
- Avaluar l'activitat farmacèutica, proposar incentius i col·laborar per a l'establiment de catàlegs de serveis farmacèutics.
  
- Impulsar una guia farmacoterapèutica bàsica i dinàmica, que servisca de referent per a implantar-la en totes les àrees de salut a través de les comissions farmacoterapèutiques.
  
- Promoure estudis d'avaluació econòmica de medicaments (estudis cost/eficàcia i cost/efectivitat).
  
- Avaluar la qualitat de la prescripció mèdica a través d'estudis d'utilització de medicaments.
  
- Impulsar protocols clínics. Regular i coordinar comissions específiques per la importància assistencial o econòmica (sida, EPO, hormones del creixement, hemoderivats...).
  
8.1.3. El Servei de Prestacions Complementàries, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Gestionar i coordinar les prestacions ortopèdiques, el reintegrament de despeses i el transport sanitari no concertat.
  
- L'autorització de les dietes d'estada per assistència sanitària.
  
- Tramitar les qüestions relatives a convenis internacionals.
  
- L'autorització a les empreses, per als seus serveis mèdics, de l'assistència als treballadors en els casos de malalties ambulatòries.
  
- La inspecció dels reintegraments de despeses.
  
Article 9. La Direcció General per a la Salut Pública
  
La Direcció General per a la Salut Pública es compon de les unitats següents:
  
Àrea de Coordinació dels Centres de Salut Pública
  
Servei de Promoció de la Salut
  
Servei d'Epidemiologia
  
Servei d'Higiene dels Aliments
  
Servei de Salut Laboral
  
Servei de Salut Infantil
  
Servei del Pla de la Sida
  
Servei de Prevenció i Riscos Laborals
  
9.1. Sota la dependència del director general s'adscriu l'Àrea de Coordinació de Centres de Salut Pública, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- La gestió, el seguiment i l'avaluació dels centres de Salut Pública.
  
- Participar amb les altres direccions generals de la Conselleria de Sanitat en el seguiment i el desenvolupament dels programes de salut.
  
9.2. Directament dependents del director general s'adscriuen els serveis següents:
  
9.2.1. El Servei de Promoció de la Salut, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Dissenyar i gestionar programes de promoció de la salut, així com programes que augmenten la capacitat de la població per a identificar els principals factors de risc atribuïbles a conductes individuals o socials a fi de millorar la qualitat de vida.
  
- Dissenyar i gestionar activitats d'informació i educació per a la salut orientades a fomentar estils de vida sans en la població.
  
- Dissenyar i gestionar programes de salut encaminats a millorar la qualitat de vida de grups específics.
  
- Dissenyar i gestionar programes de prevenció de malalties prevalents a la Comunitat Valenciana.
  
- Coordinar els programes de prevenció i promoció de la salut.
  
9.2.2. El Servei d'Epidemiologia, que, en desenvolupament del vigent Reglament Orgànic i Funcional de la Conselleria de Sanitat, farà les funcions següents:
  
- Fer els estudis epidemiològics per conèixer l'estat de salut de la població i els factors de risc que hi incideixen.
  
- Vigilar i analitzar els indicadors de morbiditat i mortalitat, i estudiar les malalties amb prevalença a la Comunitat Valenciana.
  
- Coordinar els diferents registres d'interès en salut pública.
  
9.2.3. El Servei d'Higiene dels Aliments, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- El control i vigilància sanitaris de la producció, emmagatzematge, transport, manipulació i venda d'aliments, begudes i productes relacionats directament o indirectament amb l'alimentació.
  
- El control i la vigilància dels manipuladors d'aliments.
  
- L'autorització sanitària i la gestió del Registre General Sanitari d'Aliments, sense perjudici de les competències d'altres organismes.
  
- La gestió, el control i la coordinació de la xarxa de laboratoris de salut pública, així com l'estudi i les propostes de metodologia analítica en matèria de salut pública.
  
- La coordinació de les actuacions de sanitat ambiental amb la Direcció General d'Educació i Qualitat Ambiental.
  
9.2.4. El Servei de Salut Laboral, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Exercir les competències sanitàries en la prevenció de riscos laborals.
  
- Organitzar, dirigir, dissenyar i avaluar la vigilància de la salut dels treballadors i el sistema d'informació sanitària laboral.
  
- El desenvolupament de les competències de l'administració sanitària sobre les entitats col·laboradores de la Seguretat Social en la gestió de les contingències d'accidents de treball i malalties professionals, especialment les relacionades amb l'elaboració d'informes tècnics sanitaris dels centres i serveis de medicina laboral, la seua autorització reglamentària i inspecció periòdica.
  
- Promoció de la informació, formació i participació dels treballadors i empresaris en relació amb la salut laboral.
  
- Dissenyar, gestionar i avaluar el programa de seguiment de riscos biològics dels centres sanitaris.
  
- La realització d'informes per a l'autorització i acreditació dels serveis de prevenció aliens i entitats auditores.
  
- La inspecció de les activitats sanitàries de tots els serveis de prevenció.
  
- Controlar i vigilar els aspectes sanitaris dels productes químics i actuar en la prevenció de riscos per a la salut dels manipuladors de plaguicides.
  
- Coordinar les actuacions sobre condicions de treball amb la Direcció General de Treball i Seguretat Social.
  
9.2.5. El Servei de Salut Infantil, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions de dissenyar i gestionar programes de salut infantil.
  
9.2.6. El Servei del Pla de la Sida, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions de planificar, promoure, desenvolupar i coordinar les actuacions relacionades amb la prevenció i el control del VIH/sida.
  
9.2.7. Servei de Prevenció de Riscos Laborals, que, en desenvolupament del vigent Reglament Orgànic i Funcional de la Conselleria de Sanitat, tindrà com a funcions les relacionades amb la seguretat i la salut del personal que presta serveis en institucions sanitàries dependents de la Conselleria de Sanitat.
  
Article 10. La Direcció General de l'Agència per a la Qualitat, l'Avaluació i la Modernització dels Serveis Assistencials
  
La Direcció General de l'Agència per a la Qualitat, l'Avaluació i la Modernització dels Serveis Assistencials es compon de les unitats següents:
  
Àrea de Modernització Sistemes d'Organització en els Serveis Assistencials
  
Servei d'Avaluació de Tecnologies
  
Servei de Recursos Sanitaris
  
Servei d'Avaluació, Acreditació i Auditoria Sanitàries
  
10.1. Directament dependent del director general hi ha l'Àrea de Modernització i Sistemes d'Organització en els Serveis Assistencials, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- L'avaluació del sistema organitzatiu sanitari.
  
- Facilitar l'accés del ciutadà als serveis sanitaris.
  
- Potenciar el desenvolupament de mecanismes per a afavorir la lliure elecció de professionals i centres per part del ciutadà.
  
- Garantir la integració i la utilització total de recursos, prenent el ciutadà com a eix al voltant del qual s'adapten.
  
- Racionalitzar la distribució i el consum de recursos, creant el marc adequat per a fórmules progressives d'autogestió.
  
- Establir les vies per a respectar la llibertat dels professionals i per exigir-los responsabilitat, avaluant el seu treball i promovent un sistema de carrera professional per a tots els estaments.
  
- Crear mecanismes de flexibilització dels recursos per aconseguir l'adaptació òptima en temps i espai a la variabilitat de la demanda.
  
- Assegurar la qualitat en tot el procés sanitari.
  
- Mesurar l'activitat realitzada i la qualitat assolida, per al progrés dels professionals i la informació de la població.
  
- Avaluar les noves tecnologies per considerar-ne l'impacte en el funcionament del sistema, i considerar les opcions més útils en qualitat i eficiència.
  
Sota la dependència directa de la direcció de l'Àrea de Modernització i Sistemes d'Organització en els Serveis Assistencials s'adscriuran les unitats següents:
  
10.1.1. El Servei d'Avaluació de Tecnologies, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Analitzar informacions sobre noves tecnologies, tant en el mercat tècnic com entre els professionals mateix.
  
- Estudiar l'impacte assistencial i econòmic de la incorporació de noves tecnologies, així com la idoneïtat de la seua situació.
  
- Organitzar els mecanismes d'adquisició i distribució de noves tecnologies.
  
- Elaborar mecanismes de seguiment de les tecnologies incorporades al sistema estudiant-ne la relació cost/benefici.
  
10.1.2. El Servei de Recursos Sanitaris, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Identificar necessitats de sistemes de qualitat i elaborar la documentació pertinent.
  
- Analitzar les necessitats de formació dels professionals i organitzar els plans docents adequats per cobrir-les.
  
- Establir la conveniència de concertació amb consultories externes per a treballs definits.
  
- Instaurar un sistema d'indicadors de qualitat per al control i l'avaluació de processos.
  
- Valorar la qualitat de centres, unitats, serveis i processos amb la seua posterior classificació.
  
- Elaborar informació contrastada sobre la qualitat dels serveis, perquè la utilitzen els professionals i per a coneixement públic.
  
- Establir les condicions per a l'obertura de centres sanitaris.
  
- Autoritzar l'obertura de tot tipus de centres sanitaris.
  
- Mantenir el Registre Sanitari de Centres i Unitats.
  
- Mantenir els registres estadístics i la coordinació amb organismes nacionals.
  
- Establir plans de qualitat per a centres i unitats.
  
- Posar en marxa instruments globals i locals de mesura de qualitat.
  
- Mesurar qualitat de processos assistencials.
  
- Generar informació per a altres unitats i serveis respecte a la qualitat de les funcions estudiades.
  
10.1.3. El Servei d'Avaluació, Acreditació i Auditoria Sanitàries, que, en desenvolupament del vigent Reglament Orgànic i Funcional de la Conselleria de Sanitat, exercirà les funcions següents:
  
- Establir mecanismes per a l'acreditació en qualitat de centres i unitats.
  
- Establir mecanismes per a l'avaluació continuada de la qualitat, fonamentalment a través d'auditories, tant internes com externes.
  
- Elaborar paràmetres d'excel·lència i generar un cens d'unitats que els tinguen, amb classificació.
  
- Avaluar centres, unitats i processos per acreditar-los en qualitat.
  
- Elaborar paràmetres d'excel·lència d'unitats.
  
- Mantenir un registre d'unitats d'excel·lència.
  
Article 11. Les direccions territorials
  
Al capdavant de cada direcció territorial hi haurà un director territorial, que assumirà la representació de la conselleria.
  
Depenent directament del director territorial hi haurà un secretari de la direcció territorial amb les funcions següents:
  
- Coordinar i impulsar la gestió administrativa de la direcció territorial en matèria de personal, econòmica, pressupostària, de concerts i contractacions d'obra, subministraments i instal·lacions, supervisar la gestió de les prestacions de la Seguretat Social, i substituir, si cal, el director territorial i exercir les funcions que hi delegue.
  
Sota la direcció i coordinació del director territorial i del secretari de la direcció territorial, la resta de les unitats que s'ocupen de l'atenció sanitària, farmàcia, salut pública i inspecció, dependran funcionalment de la Direcció General per a la Prestació Assistencial, la Direcció General per a la Prestació Farmacèutica, la Direcció General per a la Salut Pública i la Secretaria General, respectivament, sense perjudici de les competències dels subsecretaris i de la dependència orgànica del secretari general.
  
DISPOSICIÓ TRANSITÒRIA
  
Mentre no s'aproven les relacions de llocs de treball adaptades a l'estructura orgànica de la present ordre, s'aplicarà el que estableix la disposició transitòria del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat.
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 3 de gener de 2000
  
El conseller de Sanitat,
  
JOSÉ EMILIO CERVERA CARDONA
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI